વરસાદની સિઝન હજુ ચાલુ જ છે. આવા વાતાવરણમાં થાંભલાઓની આસપાસ પણ કયાંક ખુલ્લા રહી ગયેલા વાયરોથી જીવનું જોખમ રહે છે. સેટેલાઇટ રોડ પરના મુખ્ય રસ્તાની ફૂટપાથ પરથી ૧૩ર કેવીની હેવી ઇલેક્ટ્રિક લાઇન પસાર થઇ રહી છે. ઇસરો પાસે આવેલા આ ઇલેક્ટ્રિકના થાંભલાનું બોક્સ સીલ હોવાના બદલે ખુલ્લું પડયું છે. ફૂટપાથ પર ચાલે તો કોઇ પણ નાગરિક અહીંથી પસાર થતાં ભૂલમાં પણ હાથ લગાડી દે તો ઇલેક્ટ્રિક શોક લાગવાની પૂરી શકયતા છે. તંત્રનું આવી બાબતે નાગરિકોના હિતમાં ધ્યાન કેમ નહીં જતું હોય?